[{"text_idx": "#000001", "text": "Mae Mari newydd gyhoeddi ei llyfr cyntaf i blant - 'Llanast'. Bu'n so\u0302n mwy am y stori a'i chariad at lyfrau wrth Cymru Fyw:"}, {"text_idx": "#000002", "text": "Mi oedd hi'n freuddwyd yn cael ei gwireddu. Dwi wastad wedi bod isho sgwennu llyfrau i blant ac mi oedd hi'n anodd credu mod i wedi tan geshi'r copi yn y post. Neshi wirioni fatha hogan fach bora Dolig! Ro'n i mor hapus efo lluniau Helen Flook hefyd - mae nhw'n ychwanegu gymaint at y stori dwi'n meddwl. Diolch i Gwasg Gomer am yr holl gymorth, ac am y cyfle i wireddu breuddwyd."}, {"text_idx": "#000005", "text": "Gwyliwch Mari yn darllen rhan o 'Llanast'"}, {"text_idx": "#000006", "text": "Disgrifiad o\u2019r llun, \"Da di'r llyfr 'ma!\""}, {"text_idx": "#000007", "text": "Ma Anni wedi cael llond bol o'r holl lanast gwallgof yn ei chartref (sydd ddim rhy wahanol i nghartref i), ond erbyn y diwedd ma' hi'n sylweddoli nad oes unman yn debyg i adref."}, {"text_idx": "#000008", "text": "Mae darluniau Helen Flook yn dod a\u0302'r llyfr yn fyw. Gwasg Gomer gysylltodd a\u0302 Helen, a dwi mor falch iddi gytuno. Mae ei lluniau hi'n arbennig, ac yn ychwanegu gymaint at y stori. Dwi'n ffan mawr o'i gwaith hi."}, {"text_idx": "#000010", "text": "Mi fydda' lot o bobl yn galw'r hyn dwi'n ddarllen rwan fel 'sothach'. Dwi'n licio straeon sy'n gneud i mi gri\u0308o am ryw reswm. Pethau hawdd i'w darllen sy'n llawn drama juicy ac yn gafael o'r cychwyn un."}, {"text_idx": "#000012", "text": "Dwi'n gobeithio fod Gw\u0302yl Llenyddiaeth Plant Caerdydd yn dangos fod darllen a sgwennu a bod yn greadigol yn gallu bod yn lot o hwyl. Yn bersonol dwi'n edrych ymlaen i weld Dewi Pws yn dod a\u0302 chymeriadau Roald Dahl yn fyw ar Ddydd Sul ola'r W\u0302yl - dwi'n siwr fydd o'n ddoniol a diddorol."}, {"text_idx": "#000013", "text": "Mi fyddai i hefyd yn ceisio annog plant i greu 'Llanast' efo geiriau. Mi fyddai'n darllen fy llyfr 'Llanast' i ddechrau, yna rhoi cyfle i'r plant ddewis pa lanast sydd yn eu hystafelloedd dychmygol nhw. Y mwya random fydd y cynnwys, y gorau! Nesh i gwpwl o sesiynau sgwennu efo plant yn Steddfod Meifod llynedd. Ro'n i wrth fy modd! Sa'm byd yn curo dychymyg plentyn."}, {"text_idx": "#000014", "text": "Dwi'n gobeithio sgwennu llyfr arall cyn bo hir - os gai lonydd gen Betsan y ferch! Ma hi'n job canolbwyntio ar sgwennu dyddia yma."}, {"text_idx": "#000015", "text": "Os 'dach chi'n awyddus i sgwennu llyfr, ewch amdani. Dilynwch eich breuddwyd a chredwch yn eich hun!"}, {"text_idx": "#000018", "text": "Troi caniau a photeli'n arian yn arbrawf Aberhonddu"}, {"text_idx": "#000028", "text": "3 llun: Lluniau pwysicaf Rakie Ayola"}, {"text_idx": "#000030", "text": "Ateb y Galw: Efa Lois"}]